- Hindi News
- National
- डिंगमैन के खुलासे को दबाने की कोशिश पार्षदों को 10 करोड़ का सरप्राइज पैकेज
डिंगमैन के खुलासे को दबाने की कोशिश पार्षदों को 10 करोड़ का सरप्राइज पैकेज
डिंगमैनपॉवरके खुलासे से नगर निगम के कई अधिकारी बेहद परेशान हैं। परेशानी की बड़ी वजह पार्षदों की मांग है। इस मांग को दबाने के लिए अब अधिकारियों ने पार्षदों को 10 करोड़ का पैकेज दिया है। इससे हर वार्ड को विकास के लिए 50-50 लाख रुपए मिलेंगे। इस सरप्राइज पैकेज से ज्यादातर पार्षद भी बेहद हैरान हैं। उधर, पूरे खुलासे की जांच का मामला भी सीएम दरबार में पहुंच गया। डीजीपी स्टेट विजिलेंस ब्यूरो को भी शिकायत देकर तुरंत जांच की मांग की गई है।
अपने वार्डों के विकास के लिए पिछले दस महीनों से पार्षद 50-50 लाख रुपए की मांग कर रहे थे। मई-2016 में निगम की मीटिंग में ये प्रस्ताव भी पारित हुआ था। मेयर सरोजबाला समेत ज्यादातर पार्षद बजट के लिए कई बार निगम अधिकारियों से मुलाकात भी कर चुके हैं। पर हर बार अधिकारियों ने पर्याप्त फंड होने का हवाला देकर उन्हें टाल दिया। पार्षद निगम के खातों में पड़े करोड़ों रुपए की डिटेल भी निकाल लाए। इसके बावजूद विकास के लिए फंड जारी करने से साफ मना कर दिया गया। जिस डिमांड पर अधिकारी गौर नहीं कर रहे थे। अचानक वह पूरी हो गई। इस बार पर अब पार्षद बेहद हैरानगी जता रहे हैं। हालांकि उन्हें यह मालूम है कि अपनी खाल बचाने के लिए अब अधिकारी उन्हें खुश कर रहे हैं।
10वार्डों के एस्टीमेट भी तैयार: 50-50लाख रुपए से हर वार्ड का विकास शुरु हो सके। इसके लिए सभी पार्षदों को तुरंत एस्टीमेट देने की बात कही गई है। जगाधरी जोन के सभी छह वार्डों के एस्टीमेट पर मोहर भी लग चुकी है। इसी तरह यमुनानगर जोन के वार्ड नंबर-13 14 के एस्टीमेट भी टेंडर के लिए भेज दिए गए हैं। ये काम तेजी से हो रहा है।
^हर वार्ड के विकास पर 50-50 लाख रुपए खर्च करने की योजना बन चुकी है। 8 वार्डों के एस्टीमेट्स भी साइन हो चुके हैं। दूसरे वार्ड पार्षदों को भी तुरंत एस्टीमेट उपलब्ध करवाने का आग्रह किया गया है। एस्टीमेट्स आने के बाद टेंडर प्रक्रिया शुरु होगी। इसके तुरंत बाद ही काम शुरु करवा दिया जाएगा। दीपककिंगर, एक्सईएन, नगर निगम, यमुनानगर
अफसर पार्षदों के खातों की हो जांच : चौहान
बेशकनिगम अधिकारी डिंगमैन पॉवर के खुलासे को दबाने के लिए पार्षदों को खुश कर रहे हैं। पर पूरे मामले की जांच के लिए पीएम नरेंद्र मोदी सीएम मनोहर लाल के पास शिकायत पहुंच गई है। भ्रष्टाचार विरोधी मोर्चा के अध्यक्ष जयचंद चौहान ने खुद डीजीपी विजिलेंस ब्यूरो परमिंद्र राय से पूरे मामले को लेकर मुलाकात भी की है। चौहान ने कहा कि निगम अधिकारी कई पार्षद जनता के खून पसीने की कमाई को डकार रहे हैं। उन्होंने डिंगमैन के निदेशक के बयान को आधार बनाकर जांच की मांग की है। चौहान ने कहा कि शहर की सफाई की आड़ में बड़ा घोटाला हुआ है। इस पूरे मामले की जांच बेहद जरुरी है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva